PIIBLIKOHVIK
Tere tulemast Piiblikohvikusse!
Räägime täna Joosepi elust,
kes on üks Vana Testamendi tähtsamaid tegelasi.
Mul on külas Mailis Janatuinen. Tere tulemast! - Aitäh.
Oled teoloog ja piibliõpetaja.
Soomekeelses raamatus "Sangareid ja argpükse"
käsitled umbes kümmet piiblitegelast.
Oled spetsialiseerunud piiblitegelastele
ja täna räägime Joosepist.
Alustame sellest,
et millises peres Joosep kasvas.
Ta oli väga tähtis isik Vanas Testamendis.
Kes ta seal täpselt on?
Ta on viimane suur patriarh.
Jaakobi 11. poeg.
Enne teda oli Jaakobil juba kümme poega ja tütar.
Aga kui neil oli neli naist seal, väga keerukas perekonnasüsteem -
minu lapsed, sinu lapsed, meie lapsed -
armastas Jaakob enim Joosepi ema.
Ja seda last oli väga kaua oodatud.
Joosepi sündides oli õnn suur.
Tema esimesed seitse eluaastat isa-emaga olid ilmselt väga õnnelikud,
kuigi peresuhted olid segased.
See on väga huvitav. Vaatame seda veidi lähemalt.
Vahel öeldakse tänapäeval, et Piiblist ei saa peremudelit võtta,
sest seal esineb ju kõike, ütles üks teoloog.
Seal esineb intsesti
või paljudel on mitu naist, nagu antud juhulgi, jne.
Kuid selgita seda veidi.
Fakt, et Piiblis esineb asju nagu polügaamia jms,
ei tähenda, et Piibel seda õpetaks.
Muidugi mitte. Piibel oleks klantspilt,
kui see ei kujutaks inimesi nagu nad on.
Aga abielu kohta õpetab 1. Moosese 2. peatükk,
kus toimuvad esimesed pulmad ja Issand ütleb,
et üks mees loobugu vanematest ja ühinegu ühe naisega
ning neist saab üks liha. See on Piibli abieluseadus.
Ja Joosepi peres seda ei järgitud, mis tekitas probleeme.
Seitse aastat elas ta Mesopotaamias
ja järgmised kümme armsal kodumaal Kaananis
ning ülejäänud elu Egiptuses.
Kuid selle väikemehe suur tragöödia
oli ema surm sünnitusel, kui Joosep oli umbes kümnene,
või tegelikult seitsmene.
Ja kes selle poisi eest siis hoolitses?
Sest isa oli leinast segane.
Vanemad vennad märkasid peagi, et isa hellitab Joosepit.
Isa tegi veel sellise rumala tembu,
et kinkis Joosepile erilise, pikahõlmalise, kirju kuue.
See hakkas vendadele silma. Kohe, kui nad Joosepit nägid,
said nad aru, et ta meeldib isale neist rohkem.
Nii see peredraama sündiski.
Vahel tuleb ette,
et mõni isa või ema lausa ütleb otse,
et neil on lemmiklaps.
Joosep oli lemmiklaps.
Muidugi tekitab see vendades kibestumust.
Jah. Ta sai isa hellitava armastuse, kuid kaotas vendade oma.
Väga selgelt on öeldud, et vennad vihkasid Joosepit.
Vanemad vennad, kes olid juba üle 20 aasta vanad,
vihkasid seda väikest poissi ja hakkasid mõrvaplaane hauduma.
Asja ei parandanud seegi, et Joosep nägi unenägusid,
kus tema oli teistest kõrgemal.
Kuid Joosep ei mõelnud neid välja. Jumal andis talle need unenäod.
Hiljem olid need talle ilmselt suureks lohutuseks.
Ta nägi unes, et vendade viljavihud kummardasid tema viljavihu ees.
Ja seejärel kummardasid teda kuu ja päike ja 11 tähte.
Kuid Joosep ei tõlgendanud neid
ega öelnud nagu tähendaks see, et ta on oma vendade boss.
Vennad ise tõlgendasid seda nii ja vihkasid teda veelgi rohkem.
Huvitav, et Jumal näitas talle ette, mis olukord teda ees ootab.
Ta kindlasti ei mõistnud seda aastakümneid,
aga kui ta oli orjuses ja vanglas,
mõtles ta kindlasti nende unenägude tähendusele.
Ta oli täiesti lootusetus olukorras.
Neist unenägudest lähtunud väike valguskiir oli väga vajalik.
Tegelikult Joosep ka teenib vendi,
näiteks selles traagilises sündmuses, millest kohe räägime,
kus ta viis vendadele toidumoona.
Jah. Isa saatis ta vaatama, kuidas vendadel läheb.
Joosep lubas kohe minna. Ta täitis isa tahet.
Ta läks 100-kilomeetrisele teekonnale Sekkemisse.
Olen imestanud, kuidas isa oma 17-aastase poja sinna lasi,
aga kui Mongoolias sellest õpetasin,
ütlesid sealsed noored, et 17-aastasele on 100 km käkitegu.
Ta ei leidnud vendi Sekkemist, vaid läks edasi Dotanisse.
Kui vennad nägid eemalt tema kirjut kuube,
otsustasid nad ta ära tappa.
Nii see tragöödia jätkus. Nad küll ei tapnud Joosepit,
aga panid ta esmalt tühja kaevu ja siis müüsid orjaks.
Kohutav on see, et need on ta enda vennad,
kelle viha viib selleni, et ta enda vennad müüvad ta orjaks.
Kujuta ette, Leif! Kas sul on vendi? - Mul on õde.
Mõtle, kui su õde su orjaks müüks!
Või kui satuksid olukorda, kust pole väljapääsu.
Joosep ei osanud arvata, et ta sellest kunagi pääseb.
Ori on nagu see laud siin.
Võidakse müüa, lõhkuda või mis tahes vastavalt omaniku volile.
Ta sattus võõra kultuuri keskele. Kui seda raamatus ette kujutasin,
mõtlesin, kas ta istus kaamli seljas või pidi karvani järel jooksma,
kui mitu nädalat Egiptusse rändas.
Mis ta mõtles? Esimesed päevad ta ei mõistnud toimunut ja oli šokis.
Kui ta mõistis, et oma vennad müüsid ta orjaks
ja ta ei näe enam kunagi isa,
kas tema südames ei lahvatanud mitte viha?
Piibel ei maini, kuid ma ei usu, et keegi sellest ilma vihata pääseb.
Kindlasti mitte.
Joosep on Vanas Testamendis üks tähtsamaid tegelasi, nagu öeldud.
Ta peab läbi elama tragöödia,
mida tänapäeval tunneme inmikaubandusena
ja nö moodsa orjusena, kus lapsi ja inimesi müüakse.
Kahetsusväärselt tihti on müüjad lapse enda vanemad.
Jah. Piiblis on isik, tähtis Jumala laps,
kes peab sellise tee läbi käima.
Piibel on väga realistlik ja räägime meie asjadest.
Ja meie ajast.
Lugu jätkub sellega, et Joosep viiakse Egiptuses orjaturule,
ta müüakse vaarao turvameeste ülema Pootifari kotta,
kes oli õukonnas tähtis tegelane.
Arvan, et nad andsid talle esimesel päeval vetsuharja kätte,
sest ta ei osanud keelt, ja saatsid ta tööle.
Juhtus aga see ime, et Joosep tegi kõike korralikult.
Ta oleks võinud laiselda või viilida, et "mõisa köis las lohiseb".
Kuid poiss tegi kõike hästi ja õppis vähehaaval keelt.
Varsti vastutas ta kogu Pootifari koja ja vara eest.
Minnakse sügavale auku selle orjaksmüümisega,
kuid seejärel sai ta ametikõrgendust.
Ta on endiselt ori, kuid Piibel ütleb,
et Joosepil läks kõik korda.
Minu meelest on see põnev eduteoloogia Piiblis.
Otsisin kunagi Piiblist välja kõik edusõnad.
Neid pole väga palju, aga Joosepi puhul esineb neid tihti.
See on imeline, kuna Issand on temaga, ütleb Piibel.
Tal läheb kõik korda, kuigi ta on müüdud orjaks.
Täpselt. Kordaminek Piiblis jääb risti alla.
See pole selline edu, kus minust saab keegi suur.
Joosep oli edukas ja ta möödus seal kauem olnud orjadest,
kes kõike hästi teadsid.
Äkitselt vastutas 20-aastane poiss
kõige eest peale Pootifari naise.
Siis juhtuski midagi väga aktuaalset.
Tekkis 'me too' olukord,
aga vahetatud rollidega.
Kui tänapäeval räägitakse meeste väärtegudest
ja seksuaalsest ahistamisest,
siis tolles olukorras ahistas naine Joosepit seksuaalselt.
Jah. Kas ei tundu,
et noormehel oli juba niigi piisavalt kannatusi?
Arvan, et ta nuttis end mitu aastat magama.
Joosep oskas nutta veel täiskasvanunagi.
Arvan, et ta nuttis kõigis neis eluetappides.
Ta igatses isa ja oli meeleheitel, et ei pääse sealt kunagi.
Kas ühel mehel polnud juba piisavalt probleeme?
Pootifari naine heitis kenale orjale silma
ja hakkas teda iga päev ahvatlema.
Joosep vastas: "Mu isand on andnud minu kätte kõik peale sinu,
kes oled tema naine.
Kuidas ma saaksin Jumala vastu nii suurelt eksida?"
Ta oli samuti noormees tolles eas, kus hormoonid möllavad,
nimelt 24-aastane,
kuid sellest hoolimata ta teadis, et Jumal näeb teda.
Kui keegi teine ei näe, Jumal näeb.
Ta oleks võinud mõelda, et on lihtsam naisele järgi anda.
Tal oli kaks motivatsiooni.
Suurim neist see, et eksisteerib Jumal, kes kõike näeb.
Teiseks see, et tema maine isand, tööandja,
oli andnud tema kätte kõik, ja ta eksiks kahel suunal.
Nagu meiegi eksime, kui oleme truuduseta.
Eksime nii maisel tasemel kui Jumala vastu.
Jah. Imetlen Jaakobit lapsevanemana.
Arvan, et ta oli osanud kasvatada oma poja nii,
et Joosep tahtis teha Jumala tahet.
Ta tahtis oodata seksiga pulmadeni oma mõrsjaga.
Kui mõelda, et see oli kogenud naine ja kindlasti seltskonnakaunitar,
kes pani mängu kogu oma arsenali, et noormeest voodisse meelitada,
ja too keeldus iga päev, nagu Piibel kirjutab,
siis proua kindlasti pahandas.
Ta haaras Joosepist kinni, nii et tolle kuub jäi tema kätte
ja valetas, et Joosep ründas teda.
Esmalt sattus ta orjusse oma vendade käte läbi,
ja nüüd sattus ta oma tööandja läbi
või tolle naise poolt petetuna uuesti vanglasse.
Jah. Ta sattus orjusest vangi.
See oli kindlasti Joosepile kibe pill.
Mida see noormees võis tol päeval Jumalast arvata?
"Püüan järgida Sinu käske, ja minust lihtsalt sõidetakse üle!
Sa ei sekku, kui vennad mu orjaks müüvad,
ja nüüd kui olen kuidagi mäele jõudnud,
lased Sa sel eidel mind vangi panna."
Poleks olnud mingi ime, kui Joosep oleks elule käega löönud.
Meenub sinu äsjane väide
märkimisväärse joosepliku eduteoloogia kohta.
Issand oli temaga, tal läks kõik korda, ja ta sattus vanglasse.
Piibel ütleb, et Issand oli temaga ka vanglas.
Joosep pääses ka vanglaülema soosingusse.
Vähehaaval andis vanglaülem noorele vangile üha rohkem vastutust
ja peagi oli tema käes kogu vangla juhtimine.
Ta ei pääsenud välja, kuid juhtis kõike. - Mis siis juhtus?
Siis juhtus nii, et ...
Tegelikult tahaksin veel lisada, kuidas Issand oli Joosepiga.
Issand pole meiega tühjas õhus,
selleks peavad olema mingid vahendid.
Jaakob oli ilmselt õpetanud Joosepile olemasolevat Vana Testamenti.
Jaakob oli õpetanud seda poegadele, nii et nood teadsid kõiki lugusid peast.
Jaakob kindlasti rääkis Joosepile,
kuidas ta ise oma pattude tagajärgede eest välismaale põgenes.
Ta nägi unenäo, kus inglid taevast mööda treppe üles-alla käisid.
1Mo 28:15 - "Issand ütles talle: 'Ja vaata, mina olen sinuga
ja hoian sind kõikjal, kuhu sa lähed, ning toon sind taas sellele pinnale."
Piibel seda ei kirjuta, aga olen üsna kindel,
et Joosep teadis seda ja toetus sellele.
Kui ta õhtuti nuttis, meenus talle, et Issand on siiski temaga.
Kui ta võitles kibedusega, mis kindlasti tema südames möllas,
nii vendade kui Potifari naise vastu, olid tal need piiblilood
ja teadmine, et Jumal on õiglane, ning Jumala tõotused.
Nii oligi Issand temaga.
Siis tulid taas unenäod.
Jah. Kui Joosep oli viis aastat vanglas olnud.
Ütlen vangla kohta veel seda, et sellest sai Joosepi ülikool.
See polnud tavaline vangla, vaid vaarao erivangla,
kuhu saadeti neid haritud tegelasi, kes talle ei meeldinud.
Vangla oli täis Egiptuse haritlasi,
kel polnud muud peale aja. - Poliitvangid. - Jah.
Värskete ajudega noormees Joosep hakkas õppima hieroglüüfe.
Piibel seda ei kirjuta, kuid olen selles üsna kindel.
Ta õppis hieroglüüfe, Egiptuse ajalugu ja kõike muud,
nii et siis kui ta peaministriks sai, polnud ta sugugi rumal.
Issand korraldas talle "ülikooli".
Ja tahaksin öelda kõigile, kes seda saadet vaatavad:
Su elu kõige raskem asi võib olla sulle ülikooliks,
kus õpid tähtsaid asju, mida vajad eluks ja Jumala kuningriigi tööks,
mida sa kuskilt mujalt ei õpiks.
Seepärast ei tohiks me orjust ja vanglat halvustada.
Asume siis unenägude juurde.
Joosep oli viis aastat vangis olnud. See on pikk aeg.
Eriti 20-30-aastase elus.
Soomes võib igasugu asju teha, enne kui 5-aastase karistuse saab.
Ja polnud mingit lootust isegi õiglasele kohtuprotsessile.
Polnud apellatsiooniõigust.
Joosep kindlasti võitles mõttega, kas Jumal on ta sinna unustanud.
Kuid siis tulid lootuskiirena kaks vaarao usaldusmeest -
pagar ja veinikallaja.
Nad anti Joosepi hoolde.
Ühel hommikul märkas Joosep oma psühholoogilise silmaga,
et nood kaks on masendunud, ja küsis, mis viga.
Nad ütlesid, et nägid unenägusid, mille tähendust nad ei mõista.
Joosep ütles sama, mida hiljem vaaraolegi:
"Jumal võib seletuse anda. Rääkige unenäod."
Mehed rääkisid oma unenäod ja Joosep andis selgitused.
Joogikallaja pidi kolme päeva pärast vanglast välja pääsema,
kuid pagarit ootab poomissurm.
Kui Joosep mõistab, et üks meestest pääseb vangist välja,
palub ta end mitte unustada, ja öelda vaaraole, et on süütu.
On nii põnev, et selleski etapis ei süüdista Joosep kedagi.
Ta ütleb, et ta müüdi Egiptusse orjaks, kuid ei ütle, et need olid tema vennad.
Ta ütles, et sattus ka vangi süütuna, kuid ei süüdistanud Pootifari prouat.
Ta ütles seda kenasti.
Kuid vangist pääsenud sell unustas Joosepi.
Kas pole kohutav?!
Ta unustas, kuigi andis lubaduse.
Joosep kuulatas igat sammu. Kas keegi tuleb tema asja uurima?
Ta ootab nädala, kuu, kolm kuud ja mõistab, et ta unustati.
Mida sina oleksid teinud?
Oleksin imestanud: "Jumal, kuidas Sa minuga oled,
kui pean toetuma sellele, et see sell mind unustab?"
Ometi oli ka selle taga Jumala plaan. Nüüd oli vaarao õukonnas mees,
kes teadis, et vanglas on heebrealane, kes oskab unenägusid seletada.
Ja kui vaarao nägi unenäo, tuli see talle meelde.
Jah. Kuid see on juba järgmine teema.
Kui vaarao unenäod teda hirmsasti vaevasid,
kuna ta ei osanud neid seletada,
siis selleks oli Jumal korraldanud kogu selle olukorra,
kus pagar oli vangi sattunud.
Miskipärast pidas Jumal vajalikuks,
et Joosep pidi seejärel
veel kaks aastat vangis olema.
Jumal arvutab meie elupäevad ja me ise ei tea,
kui palju me mingeid "raskeid ülikoole" vajame.
Jumal aga teab. Kaks aastat kulus seal veel.
Arvan, et siinkohal võiks mõelda, kuidas meie suhtuksime,
kui meile midagi sellist tehakse, nagu Joosepile.
Mis sina arvad?
Aga mis sina ütled?
Kindlasti esineb seda igaühel.
Ehk mitte midagi nii hullu nagu temal, kus vennad ta orjaks müüsid
ja Pootifari naine ta vanglasse pani.
Meil kõigil esineb olukordi, kus on piisavalt põhjust kibestuda.
Ja mõelda, et ma ei anna andeks, ma ei saa sellest kunagi üle,
mu elu on igaveseks rikutud ja kus Jumal oli, kui see juhtus.
Selles osas võiksime Joosepist veidi õppust võtta.
Kui vaatame oma elu olukordi ja kogemusi,
ega pea meeles, et Jumal on suveräänne Issand,
kes juhatab kõiges,
võivad olukorrad täiesti lootusetud näida.
Jah. Selle taustal võib olla ka valeõpetus,
kus arvatakse, et me ei pea Jumalalt selliseid asju vastu võtma.
Võtame seda vastu halbadelt inimestelt või saatanalt.
Sel juhul on raske elus toimuvaga rahulduda,
kui meie vastu eksitakse.
Aga kui tõesti mõelda, et Jumal on kõikvõimas ja armastab,
pole mingite vendade ja Pootifari naise plaanid Tema tahtest väljas.
Praktiliselt võttes oli tema teoloogia järgmine:
Juhtugu mis tahes,
tehku inimesed minuga mis tahes
ütleb viimase sõna ikka Jumal.
Ta on alati see, kellel on minu elus viimasena kõik võim.
Jah. Nii see on.
Inimesed on teinud pattu. Me ei lükka seda ümber.
Joosepi vennad tegid suure patu ja pidid selle pärast kannatama,
sest nad pidid minema karjatamast oma vana isa juurde.
Nad olid juba ette saatnud verega määritud Joosepi kuue,
nii et isa arvaks, et loomad on kõrbes Joosepi tapnud.
Nad nägid, kuidas isa mitu aastat leinas
ja soovis, et ta ise surnud oleks ning toonelasse Joosepi juurde saaks,
kui väga nende vana isa nuttis. Seal räägitakse liigutavalt,
et tütred ja pojad püüdsid teda tulutult lohutada.
Pojad läksid veel isa lohutama!
Lisaks on seal hiljem vapustav lause vendade omavahelisest vestlusest:
"Nägime tema hingevalu, kui ta meilt armu palus,
aga me ei kuulanud teda."
Joosepi appihüüd, kui ta karavanis Egiptuse orjusse veeti,
kõlas vendade kõrvus 20 aastat.
Kui teha pattu ja eksida, määrib see ka tegijat.
Üks osa karistusest on see,
et me ei suuda unustada oma halbu tegusid.
Jah. Räägime vendadest järgmine kord edasi,
aga igal juhul oli selle kõige taga Jumala plaan.
Imeline, et Jumal võib kaasata oma plaanidesse ka inimese patu.
Ta ei taha seda pattu,
aga võib seda kasutada nii, et sünnib Tema tahe.
Jätkame sinuga Joosepi elu teemal, mis on üks Piibli suuri draamasid.
Jätkame seda järgmisel korral. Aitäh tänase õpetuse eest!
Sul on mitmeid raamatuid.
Üks neist on soomekeelne "Sangareid ja argpükse",
mis käsitleb kümmet piiblitegelast.
Oled kirjutanud ka 30st naisest Piiblis. - Kaheksateistkümnest.
Aga kui naised-mehed kokku lugeda, tuleb üle 30.
Kõiki Mailis Janatuise raamatuid tasub lugeda.
On palju piiblitegelasi,
kes on inimesed nagu meiegi ja kogevad oma elus Jumala tööd,
kuid kogevad Joosepi kombel ka palju vastuolusid ja tragöödiat,
nagu kuulsime.
Aitäh, Mailis! Õnnistust sinu tööle ja sulle endalegi!
Pidagem meeles, et meiegi elus on viimane sõna Jumalal,
mitte kellelgi teisel.
Õnnistatud nädalat! Kohtumiseni nädala pärast!
Tere, olen Leif Nummela ja teen Piiblikohviku saadet.
Kui sind on aidanud Piiblikohvik ja teised kristlikud telesaated,
kas kaaluksid annetamist nende toetuseks?
Võid helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevate või Eesti kanalite kaudu.
Lisainfo: www.tv7.ee
Tõlge: Monika Jaaguri